
Včerajšnja ura sociologije je potekala na malo drugačen način. Dijaki 3. d smo namesto redne ure sociologije, ki bi jo sicer imeli v razredu,  preživeli v Hiši kulinarike, kjer smo v okviru projekta Živa knjižnica imeli možnost pogovora z zanimivimi osebami (muslimanka, darovalka organov po smrti, gej, prekerna delavka, lezbijka, priseljenka, nekdanja begunka, koristnik psihiatričnih storitev, Rom, Albanka,Queer-feministka, študentka s cerebralno paralizo, oseba, ki je zbolela za rakom, mati samohranilka …) Jaz sem si izbrala muslimanko in tako izvedela veliko zanimivih stvari, dobila sem odgovore na zastavljena vprašanja in razbila stereotipe o njihovi veri. Bil je prijeten in sproščen pogovor, katerega sva morali prehitro  zaključiti. Zdi se mi, da bi moralo biti takšnih projektov kot je Živa knjižnica še mnogo več. Ljudje imamo pogosto določene predsodke in napačna mnenja do nekaterih skupin ljudi. Zato menim, da je ta projekt zelo dober za odkrivanje in spoznavanje realnosti o različnih ljudeh in temah.
Satin Papež (3. D) 


Mislim, da je Živa knjižnica izjemno pomemben projekt, saj omogoča mladim interakcijo z ljudmi, katerih sicer ne bi imeli nikoli priložnosti spoznati.
Sama sem spoznala Queer-feministko. Po koncu pogovora sem dobila popolnoma novo predstavo o družbi in o njenem razumevanju posameznikov. V pičlih 15 minutah sem pridobila ogromno znanja in željo, da bi o tem izvedela še več. Priporočeni sta mi bili 2 knjigi, ki ju bom z veseljem in zagotovo prebrala. Splošni vtis je, da je to enkratna in nenadomestljiva izkušnja, ki bi jo z veseljem ponovila.  
Barbara Povše (3. K)

 
